Jelaskan Alatan dari Mars Odyssey 2001 dalam bahasa melayu

Marie (Martian Rediation Environment Experiment) atau Penyelidikan Persekitaran Radiasi Marikh ialah instrumen khas bagi memahami keadaan persekitaran di orbit dan permukaan planet Marikh. Persekitaran ini banyak dipengaruhi oleh radiasi dari angkasa terutamanya sinar kosmik.

Radiasi dari angkasa ini boleh menyebabkan kanser dan kerosakan sistem saraf utama manusia. Sebelum ini, penyelidikan ke atas persekitaran radiasi angkasa dijalankan di pesawat ulang-alik dan stesen angkasa.

Walau bagaimanapun, penyelidikan di pesawat ulang-alik dan stesen angkasa ini tidak begitu lengkap kerana pesawat ulang-alik dan stesen angkasa dalam magnetosfera bumi. Magnetosfera bumi sebenarnya merupakan suatu perisai semula jadi yang menghalang kebanyakan radiasi angkasa sampai ke permukaan Bumi.

Marie akan menjalankan penyelidikan persekitaran angkasa yang sebenar kerana Odyssey berada di luar magnastosfera Bumi. Penyelidikan ini penting sebagai persediaan bagi angkasawan NASA untuk mendarat di Marikh pada suatu hari nanti.

Sementara itu, sekumpulan ahli ankronomi AS, Britain, Australia dan Belgium telah menemui 8 buah lagi planet ekstrasuria itu mempunyai sifat yang amat menarik dari segi jisim, jarak orbit dan nilai eksentrik, yang mana magnitudnya mungkin membolehkan kewujudan kehidupan di planet-planet ini.

Planet yang pertama mengorbit bintang HD114783 mempunyai jisim yang sama nilainya dengan jisim planet Musytari dengan mengorbit bintangnya pada jarak purata 180 juta kilometer, dan mempunyai nilai eksentrik 0.10.